Чат бот в онлайн магазин_188bet足球app_188bet体育￥官网

Теодора Костурска
Mon, 28 Mar 2022 19:06:01 +0000
Електронна търговия, чат бот

Връзката с клиентите е сред най-важните фактори за успех на всеки онлайн магазин. Обслужването на клиентите обхваща много различни аспекти – от навременно отговаряне на въпроси, до консултация за покупка, помощ в случай на проблеми и т. н. В повечето случаи онлайн магазините осигуряват различни начини за връзка с клиентите си, като директен телефонен номер, имейл и възможност за чат в реално време. Всички тези начини обаче са свързани с допълнителни ежемесечни разходи и инвестиции и са ограничени във времето през деня – обикновено обслужването на клиентите се случва в рамките на работен ден.

Използването на чат ботове за обслужване на клиенти в онлайн магазините е бързо нарастваща тенденция, която има многобройни предимства в ежедневната работа на сайта и помага за задоволяване на очакванията на посетителите.

Защо си заслужава да обмислите интегрирането на чат бот в онлайн магазина? Колко ефективно чат бот изпълнява дейностите и има ли реална полза от този тип софтуер?

Технологията, на която се базират чат бот решенията е т. нар. Artificial Intelligence (AI) – Изкуствен интелект. В основата им са заложени предефинирани решения и правила, които технологията се научава да адаптира към разрешаване на по-комплексни проблеми. Целта на чат ботовете е да осигурят бързо решение на зададен проблем по същия начин както би го направил компетентен служител.

Предимствата от използването на чат бот в онлайн магазин:

Денонощно обслужване – софтуерът работи 24 / 7

Мигновена реакция и отговор на запитване|

Възможност за обслужване на по-голям брой клиенти

Намалява се рискът от грешки, допускани от служители в ежедневната им работа, тъй като чат ботовете работят с конкретна база данни и предефинирани правила

Спестява време, като поема работата по обслужване на клиентите за лесни запитвания и консултация без да отнема време на служителите на онлайн магазина

Подобрява продуктивността

Гарантира се спазването на добрия тон в онлайн магазина, чат ботовете не се влияят от емоции. Клиентите получават безкрайно търпение и спокоен тон дори в ситуации на по-комплексни проблеми

Възможност за обслужване на повече езици

Чат ботовете имат много бърз достъп до различни теми в сайта и могат мигновено да отговорят на разнообразни въпроси свързани със самите продукти, доставка и т. н.

Използват се за персонализирано пазаруване, тъй като научават навиците и предпочитанията на клиентите

Препоръчват продукти и помагат за комбинирани продажби на свързани продукти

Чат ботовете цялостно улесняват работата със сайта

Постига се по-голяма удовлетвореност на посетителите от сайта и се подобрява тяхната ангажираност в разглеждане и интерес към страниците и продуктите. Подобрява се броят на конверсиите и осъществяване на продажби.

Чат бот технологиите са сравнително лесни за интегриране в различни платформи и могат да се използват с успех във всякакъв тип онлайн магазини.

Съществуват чат ботове, които могат да отговорят на клиентите чрез текст и дори гласови съобщения.

Чат бота подобрява работата си с натрупване на опит в комуникация с клиентите, защото AI технологията е способна да се самообучава и усъвършенства. Най-успешните практики в обслужването на клиентите и изграждане на връзки на доверие и удовлетвореност е постигане на баланс между технологията и ролята на човек.

Използването на чат бот не измества нуждата от служители в онлайн магазина, а действа спомагателно в обслужването на клиентите за бързи запитвания и консултации. В сайта винаги трябва да има начин за връзка с компетентен служител в случай, че клиентите не са удовлетворени от отговорите на чат бот.