Програми за лоялни и ВИП клиенти_188bet足球app_188bet体育￥官网

Теодора Костурска
Wed, 13 Apr 2022 17:47:33 +0000
Електронна търговия

Има ли нещо по-хубаво от щастливи лоялни клиенти, които не само се завръщат, за да купуват отново, но и се превръщат в страхотни посланици на вашия бранд? Привличането и запазването на лоялни клиенти е комплекс от стратегии, техники и подходи, които се уникални за всеки бизнес. Сред най-мощните инструменти, които може и трябва да използвате, за да привлечете нови клиенти, които да превърнете в лоялни, са разнообразните бонус и ВИП програми.

Какви са предимствата от използването на програми за лоялни и ВИП клиенти и за какъв бизнес са подходящи те?

Най-лесното определение на тази маркетингова стратегия е предлагането на система от награди и/или ползи, които насърчават клиентите към действие, което целите, като нова покупка, покупка над определена стойност, препоръка, добавяне на ревю и много други. Програмите за лоялни клиенти могат да имат различен вид и структура, например, наградите за редовните клиенти да бъдат във формата на подарък, безплатна доставка, отстъпки, бонус точки, които дават възможност за покупка и много други. Този тип програми са вашият начин да изразите благодарност към лоялността и доверието на клиентите си и да ги накарате да се чувстват специални.

Какви са ползите от използването на програми за лоялни клиенти?

Не изисква специални усилия или инвестиции

Стратегиите за насърчаване на повторна покупка са най-лесният подход в електронната търговия, който може да използвате веднага, без да са нужни допълнителни усилия, време или инвестиции. Освен лесно и достъпно, използването на програми за лоялни клиенти е изключително ефективно. Многобройни проучвания сочат за увеличаване на мотивацията за повторна покупка, когато клиентите очакват да получат допълнителна полза. Този тип програми са много гъвкави и разнообразни и съвсем лесно могат да се адаптират към вашия бизнес – използването на купон за отстъпка е най-бързият начин да предложите нещо допълнително за лоялните си клиенти.

По-висока удовлетвореност на клиентите и увеличаване на продажбите

Програмите за лоялни и ВИП клиенти увеличава удовлетвореността от покупка, което мотивира купувачите да купуват отново и да препоръчват бранда.

Привличат се нови клиенти

Успешната бонус програма за лоялни клиенти всъщност привлича нови купувачи. Добре структурираната и представена програма играе важна роля при окончателното решение за покупка на колебаещите се бъдещи купувачи във вашия онлайн магазин. Информацията за допълнителни облаги в бъдеще стимулира завършването на покупка и има потенциал да превърне новите клиенти в лоялни.

Подобрява се връзката с клиентите

Програмата за лоялни и ВИП клиенти засилва връзката им с вашия бранд и им дава усещането за принадлежност към своеобразна общност. Клиентите имат позитивно емоционално отношение към бранда и се превръщат в естествени посланици на вашия онлайн магазин, които с ентусиазъм и увереност препоръчват продуктите и услугите. От Ваша страна, програмата за лоялни клиенти изразява благодарност към тяхното доверие и избор.

Предимство пред конкурентите

Програмите за лоялни и ВИП клиенти са страхотен начин да предложите нещо уникално, интересно, вълнуващо и успешно, което е свежо и различно от конкурентите. Анализирайте нуждите и интересите на клиентите си и направете списък с идеи как може да приложите ВИП програмите за стимулиране и удовлетворяване на купувачите. Използвайте игри, сезонни награди, бъдете активни в следенето на тенденции и не се колебайте да експериментирате.
Заслужава ли си да прилагате програми за ВИП и лоялни клиенти? Категорично, да. Кога е най-добрият момент да започнете да ги прилагате? Още сега.